ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กธ ๒/๒๕๕๗เรื่องหลักเกณฑ์ วิธีการและเงื่อนไขในการรับคำสั่งซื้อหรือคำสั่งขายล่วงหน้าจากลูกค้านอกสถานที่ทำการที่ได้รับหรืออาจได้รับผลกระทบของผู้ประกอบธุรกิจการซื้อขายล่วงหน้า โดยที่เป็นการสมควรกำหนดให้ผู้ประกอบธุรกิจการซื้อขายล่วงหน้าที่ได้รับผลกระทบหรืออาจได้รับผลกระทบจากเหตุการณ์จำเป็นรับคำสั่งซื้อหรือคำสั่งขายล่วงหน้าจากลูกค้านอกสถานที่ทำการได้เมื่อได้รับอนุญาตจากเลขาธิการคณะกรรมการกำกับการซื้อขายสินค้าเกษตรล่วงหน้าเพื่ออำนวยความสะดวกให้แก่ลูกค้าและให้การประกอบธุรกิจการซื้อขายล่วงหน้าของผู้ประกอบธุรกิจการซื้อขายล่วงหน้าดำเนินไปได้อย่างต่อเนื่องอาศัยอำนาจตามความในมาตรา ๑๑๘ (๓)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒คณะกรรมการกำกับการซื้อขายสินค้าเกษตรล่วงหน้าจึงออกประกาศไว้ ดังต่อไปนี้ข้อ ๑ ในประกาศนี้ผู้ประกอบธุรกิจการซื้อขายล่วงหน้า หมายความว่า ผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าและตัวแทนสนับสนุนการซื้อขายล่วงหน้าสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าข้อ ๒ เมื่อมีเหตุการณ์จำเป็นซึ่งส่งผลกระทบหรืออาจส่งผลกระทบต่อการให้บริการรับคำสั่งซื้อหรือคำสั่งขายล่วงหน้าณ สถานที่ทำการของผู้ประกอบธุรกิจการซื้อขายล่วงหน้า หากผู้ประกอบธุรกิจการซื้อขายล่วงหน้าประสงค์จะให้บริการรับคำสั่งซื้อหรือคำสั่งขายล่วงหน้านอกสถานที่ทำการให้ยื่นคำขออนุญาตตามแบบคำขออนุญาตที่เลขาธิการกำหนด โดยยื่นต่อเลขาธิการ ณสำนักงานการขออนุญาตตามวรรคหนึ่งหรือการแจ้งผลการพิจารณาของเลขาธิการหากเป็นกรณีเร่งด่วนที่ไม่อาจขออนุญาตตามแบบคำขออนุญาตหรือแจ้งผลการพิจารณาเป็นหนังสืออาจกระทำด้วยวาจาก็ได้แล้วให้ทำบันทึกไว้เป็นหลักฐาน ทั้งนี้ให้ผู้ประกอบธุรกิจการซื้อขายล่วงหน้าแจ้งรายละเอียดเกี่ยวกับการให้บริการรับคำสั่งซื้อหรือคำสั่งขายล่วงหน้านอกสถานที่ทำการต่อเลขาธิการในโอกาสแรกที่สามารถกระทำได้โดยให้ใช้แบบคำขออนุญาตตามวรรคหนึ่งโดยอนุโลมข้อ ๓ เมื่อได้รับอนุญาตจากเลขาธิการแล้วให้ผู้ประกอบธุรกิจการซื้อขายล่วงหน้าดำเนินการ ดังต่อไปนี้(๑)แจ้งข้อมูลเกี่ยวกับการให้บริการรับคำสั่งซื้อหรือคำสั่งขายล่วงหน้านอกสถานที่ทำการที่ได้รับผลกระทบโดยวิธีใดๆให้ลูกค้าทราบล่วงหน้าอย่างน้อยหนึ่งวันทำการก่อนวันที่เริ่มให้บริการรับคำสั่งซื้อหรือคำสั่งขายล่วงหน้าจากลูกค้านอกสถานที่ทำการที่ได้รับผลกระทบเว้นแต่มีเหตุจำเป็นให้แจ้งลูกค้าทราบภายในวันที่เริ่มให้บริการรับคำสั่งซื้อหรือคำสั่งขายล่วงหน้าจากลูกค้านอกสถานที่ทำการที่ได้รับผลกระทบประกอบด้วยที่ตั้งของสถานที่ที่รับหรือจะรับคำสั่งซื้อหรือคำสั่งขายล่วงหน้า เบอร์โทรศัพท์ที่สามารถติดต่อได้วันและเวลาที่จะรับคำสั่งซื้อหรือคำสั่งขายล่วงหน้าเป็นอย่างน้อย(๒) ประกาศข้อมูลตาม (๑) ไว้ในที่เปิดเผย ณสถานที่ทำการที่ได้รับผลกระทบ รวมถึงสำนักงานแห่งใหญ่ตลอดระยะเวลาที่ให้บริการรับคำสั่งซื้อหรือคำสั่งขายล่วงหน้าจากลูกค้านอกสถานที่ทำการที่ได้รับผลกระทบ(๓)ไม่ให้บริการรับคำสั่งซื้อหรือคำสั่งขายล่วงหน้าจากลูกค้าในสถานที่ทำการที่ได้รับผลกระทบตลอดระยะเวลาที่ให้บริการรับคำสั่งซื้อหรือคำสั่งขายล่วงหน้าจากลูกค้านอกสถานที่ทำการที่ได้รับผลกระทบข้อ ๔ หากเหตุการณ์จำเป็นนั้นสิ้นสุดลงและ(๑)ผู้ประกอบธุรกิจการซื้อขายล่วงหน้าสามารถรับคำสั่งซื้อหรือคำสั่งขายล่วงหน้าจากลูกค้าในสถานที่ทำการได้แล้วหรือ(๒) สำนักงานสั่งให้ผู้ประกอบธุรกิจการซื้อขายล่วงหน้ารับคำสั่งซื้อหรือคำสั่งขายล่วงหน้าในสถานที่ทำการผู้ประกอบธุรกิจการซื้อขายล่วงหน้าต้องแจ้งโดยวิธีใด ๆให้ลูกค้าทราบทันทีและแจ้งการดำเนินการดังกล่าวเป็นหนังสือให้สำนักงานทราบภายในวันที่เริ่มรับคำสั่งซื้อหรือคำสั่งขายล่วงหน้าจากลูกค้าในสถานที่ทำการข้อ ๕ เพื่อประโยชน์ในการให้บริการรับคำสั่งซื้อหรือคำสั่งขายล่วงหน้าจากลูกค้าตามประกาศนี้สำนักงานอาจอนุญาตให้ผู้ประกอบธุรกิจการซื้อขายล่วงหน้าปฏิบัติในเรื่องที่กำหนดตามข้อ๓ หรือข้อ ๔ ตามความจำเป็นและเหมาะสมก็ได้การแจ้งอนุญาตหรือไม่อนุญาตตามวรรคหนึ่งอาจกระทำด้วยวาจาก็ได้แล้วให้ทำบันทึกการแจ้งไว้เป็นหลักฐานข้อ ๖ ให้สำนักงานรายงานการปฏิบัติตามประกาศนี้ต่อคณะกรรมการก.ส.ล.ข้อ ๗[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๓๑ ตุลาคม พ.ศ. ๒๕๕๗พลเอกฉัตรชัย สาริกัลยะรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๒๘ พฤศจิกายน๒๕๕๗ภีราพร/ผู้ตรวจ๙ ธันวาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๓๙ ง/หน้า ๑๗/๒๔ พฤศจิกายน ๒๕๕๗